شەفەق نیوز/ نیسان زایر نۊنەر لە پارێزگای زیقار، ئمڕوو سێشەممە، ئاشکرای سەدان ناو دروکانی لەیەکیگ لە فەرمانگەیل شارەوانی پارێزگاگە کرد.
وەگورەی بەڵگەنامەیگ چاپیگی کەفتە دەس ئاژانس شەفەق نیوز، زایر ئەرا دادگای ناسریە ئەرا باوەتەیل دەسپاکی کلی کردیە، وئەرا دیوان پارێزگاگە؛ "هویردەکاری لەو زانیاریەیلە ک لە وەڕێوەبەرایەتی شارەوانی پارێزگاگە و وەڕێوەبەرایەتی شارەوانی سوق شیوخ هیشت ٣٠٠ ناو دروکانی لەدەیشت کارکردن لەو شارەوانیە پەیا بوود".
و دیاری کرد ک ئی شمارەی دروکانیە بەرزەوکردن ئاست مووچەیلە لە یەک ملیار و ٤٠٠ مەلیۆن دینار عراقی، ئەرا ٤ ملیار و ٤٠٠ مەلیۆن دینار عراقی و داوا لە دادگای لێکۆڵینەوەی ناسریە و نویسینگەی یاوەر پارێزگار کەێد ریکارەیل یاسای لەبان پێشێلکارەیل جیوەجی بکەن.
